
PËR NDRYSHIMIN E TARIFAVE TË TRANSPOORTIT TË UDHËTARËVE

     Me propozimin e Ministrisë së Financave dhe të Ekonomisë dhe të Ministrisë së Transporteve dhe të Komunikacioneve, Këshilli i Ministrave

VENDOSI:

1. Tarifat e transportit qytetar të udhëtarëve në linjat me largësi deri në 9 km, por brenda periferisë së qytetit caktohen 1,5 lekë për vajtje ose kthim, 50 lekë për një biletë pajtimi mujore dhe 140 lekë për atë tremujore. Për nxënësit dhe studentët bileta e pajtimit mujor caktohet 25 lekë dhe e pajtimit tremujor 70 lekë.
2. Tarifat e transpoortit ndërqytetar në transportin shtetëror të udhëtarëve automobilistik, ujor (detar e liqenor) dhe në atë hekurudhor rriten mesatarisht 4 herë kundrejt atyre ekzistuese.
3. Ministria e Transoporteve dhe e Komunikacioneve, së bashku me Ministrinë e Financave e të Ekonomisë mbi bazën e rritjes së tarifave të përcaktuara në pikën 2 të këtij vendimi, përcakton çmimet e biletave sipas linjave në transportin shtetëror automobilistik e ujor, në transoportin hekurudhor sipas zonave dhe çmimet e biletave të pajtimit në transoportin e punonjësve jashtë periferisë së qytetit, por brenda rrethit.
Për transportin privat ndërqytetar automobilistik dhe ujor të udhëtarëve, zbatohen çmimet e biletave të miratuara për transportin shtetëror.
Çmimet e biletave mund të ndryshohen mbi bazën e kërkesave që paraqesin subjektet, për efekt të rritjes së shpenzimeve, si rezultat i liberalizimit dhe i rritjes së çmimeve.
4. Çmimet e biletave të linjave ndërkombëtare në transportin automobilistik, detar e ujor miratohen nga Ministria e Transporteve dhe e Komunikacioneve, në bashkëpunim me organin kompetent të shtetit të huaj, në çastin e lidhjes së marrëveshjes ose të dhënies së licencës.
5. Personat juridikë e fizikë dhe drejtuesit e mjeteve janë të detyruar t'i pajisin udhëtarët me bileta udhëtimi, të cilat përgatiten dhe shpërndahen në mënyrë të përqendruar nga organi i autorizuar nga Ministria  Transporteve dhe e Komunuikacioneve.
6. Ministria e Financave dhe e Ekonomisë dhe Ministria e Transoporteve dhe e Komunikacioneve, kur tarifat e transportit të udhëtarëve janë me të ulëta se shpenzimet i propozojnë Këshillit të Minsitrave miratimin e masës së subvencionit.
Diferenca ndërmjet çmimit të biletave të pajtimit dhe shpenzimeve faktike për transportin e punonjësve jashtë periferisë së qytetit, por brenda rrethit, përballohet nga vetë ndërmarrjet dhe institucionet.
7. Ministria e Transporteve dhe e Komunikacioneve, së bashku me Ministrinë e Financave dhe të Ekonomisë nxjerr udhëzinmet në zbatim të këtij vendimi.
8. Çdo dispozitë që bie në kundërshtim me këtë vendim, shfuqizohet.

Ky vendim hyn në fuqi më 1 gusht 1992

